วันนี้ผมไปเซเว่นแล้วไปซื้อขวดน้ำโค้กมา เดินออกมาถึงไปยื่นดูกระจกที่นี้มันมีหมามันเดินมาซึ่งตอนแรกผมไม่มีเห็นผมก็ก้มดูกระจกอยู่ขวดน้ำอยู่ในระดับที่หมามันมาดมได้ ที่ผมก็ก้มมาเห็นมันเหมือนจะดมหรืออะไรผมก็ไม่ได้ใส่ใจอะไร แล้วที่ตัวเองกินน้ำโค้กขวดนั้นแล้วมานั่งทบทวนกับตัวเองอีกที่ว่าถ้าหมามันเลียละ แล้วหมาที่มีพฤติกรรมแบบนี้มันจะเป็นป่าว เห็นส่วนใหญ่เขาบอกว่าถ้าหมามันเป็นพิษสุนัขบ้ามันจะไม่มาเลียแล้วจะกัดเลย ทันใดนั้นผมก็กังวลใจ เลยอยากจะถามว่ามันมีโอกาสติดไหมคับทางล้อมแบบนี้แบบหมาอาจไปเลียของแล้วผมมาใช้แบบนี้ ขอความกรุณาด้วยคับ ผมเคยฉีดครบคอสไปแล้วกระตุ้นล่าสุด 4 เมษายน กับ 16หรือ20 เมษาด้วยคับอีก1เข็มแต่ไม่หมันใจวันไหน
สวัสดีค่ะ การที่สุนัขมาดมหรือเลียขวดน้ำ แล้วได้ดื่มน้ำในขวดน้ำนั้นต่อ โอกาสที่จะติดเชื้อพิษสุนัขบ้านั้นถือว่ามีน้อยมาก เพราะไม่ได้เป็นการสัมผัสกับน้ำลายสุนัขโดยตรง นอกจากนี้ หากสุนัขเป็นโรคพิษสุนัขบ้า ก็มักมีนิสัยที่เกรี้ยวกราดดุร้าย หรืออาจซึม ไม่กินน้ำ ไม่กินอาหารใดๆ ดังนั้น สุนัขตัวดังกล่าวก็ไม่น่าเป็นโรคพิษสุนัขบ้าค่ะนอกจากนี้ หากเคยฉีดวัคซีนป้องกันพิษสุนัขบ้าครบคอร์สตามกำหนดนัดไปแล้ว และได้ฉีดกระตุ้นไปหลายครั้ง โดยครั้งล่าสุดคือเมื่อ 4, 16 และ 20 เม.ย. ระดับภูมิคุ้มกันก็จะสูงเพียงพอในการป้องกันโรคได้อยู่ค่ะ ดังนั้น แม้สุนัขตัวนั้นจะเป็นโรคพิษสุนัขบ้าจริง ก็ยังไม่จำเป็นต้องไปฉีดวัคซีนกระตุ้นเพิ่มอีกค่ะอย่างไรก็ตาม การดื่มน้ำที่อาจปนเปื้อนน้ำลายสุนัข อาจมีโอกาสติดเชื้อโรคที่ทำให้เกิดอาหารเป็นพิษได้ ดังนั้น ควรสังเกตด้วยว่ามีอาการของโรคอาหารเป็นพิษหรือไม่ เช่น คลื่นไส้ อาเจียน ท้องเสีย เป็นต้น